TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Kas rahukõnelused taas ummikus?
Iraani ja Põhja-Korea ühishuvid.
USA saatkonna kolimine taas päevakorras.
Pärast jaanuaris ametisse astumist teatas USA president Donald Trump
ka oma seisukoha Lähis-Ida tüli osas Iisraeli ja palestiinlaste vahel.
Ta tõdes toona, et USA ei seo end kahe riigi lahendusega
ega ka ühe riigi lahendusega.
"Seome end vaid sellega, millega nõustuvad mõlemad pooled."
Augustis alanud uus kõnelustevoor
ei paista siiski lahendust lähemale toovat.
Seda seetõttu, et palestiinlaste pool
ehk Mahmoud Abbas teatas Trumpi pealäbirääkijale J. Kushnerile,
et katkestab kõnelustekatsed, kui USA ei nõustu kahe riigi mudeliga
järgmise 45 päeva ehk pooleteise kuu jooksul.
Abbas mõtles sellega, et USA peab sundima Iisraeli
rahuldama 2017. a septembri lõpuks kõik palestiinlaste nõudmised.
Vastasel juhul viivad nad lahenduse ÜROsse.
USA läbirääkimistetiim sai tagasilöögi ka Egiptuses.
Egiptuse valitsus tühistas üllatuslikult
Jared Kushneri kohtumise president al-Sisiga,
kus taheti leida teineteisemõistmist USA presidendi ja tema kolleegi vahel
eesmärkide suhtes Iisraeli- palestiinlaste rahukõneluste osas.
Kohtumine tühistati aga seepärast,
et USA Kongress kärpis abi Egiptusele ca 300 mln USD võrra.
Seda pidevate inimõigusrikkumiste tõttu Egiptuses,
eelkõige kopti kristlaste suhtes, kes on üks riigi usuvähemusi.
USA esindajad kohtusid siiski madalamate Egiptuse riigiametnikega,
kuid mitte presidendi ja tema pojaga.
Paljude USA ja Iisraeli sõjaliste ekspertide hinnangul
tekitab läbikukkumine Põhja-Korea tuumaprogrammi suhtes
vastava probleemi ka Iraaniga.
Hoolimata sellest,
et kahel riigil on piisavalt erimeelsusi nii usu- kui sekulaarsetes küsimustes,
leiavad nad ühise keele tuumatehnika vallas.
Kumbki riik ei nõustu allkirjastama
tuumarelvade leviku tõkestamise konventsiooni.
Kuigi Põhja-Korea taganes lepingust 2003. a, ei tähenda see,
et rahvusvahelised jõud lõpetasid riigi tuumaprogrammi jälgimise.
Põhja-Korea tuumarelvade täpne arv pole teada,
kuid ekspertide hinnangul
suutvat riik valmistada vähemalt 60 tuumapommi.
Palestiinlaste juht Mahmoud Abbas saatis sooje tervitusi ja õnnitlusi
Põhja-Korea juhile Kim-Jong-unile.
Abbas õnnitles Põhja-Koread selle Vabastamise päeva puhul,
mille all mõeldakse Jaapani okupatsiooni lõppemist
pärast 2. Maailmasõda.
Abbas rõhutas oma sõnumis eriliselt okupatsiooni lõppemist,
andes mõista, et see on ka palestiinlaste sihiks Iisraeliga.
Abbas saatis vastava kirja ka Lõuna-Korea valitsusele.
Selleski kõrvutas ta korealaste toonaseid kannatusi
palestiinlaste tänastega
ning soovis ajalooliste sidemete jätkumist ja kasvu riikide vahel.
Hispaanias Barcelonas ja Cambrilis toimunud terrorirünnakute tõttu
kuulutas Barcelona juudikogukonna pearabi Meir Bar-Hen,
et maa on kohtumõistu all.
Ta õhutas Hispaania juute kolima oma esiisade maale Iisraeli.
Samuti mainis ta,
et Hispaania ametnikud ei suuda kaitsta riigi juudi vähemust
islamiterrorismi eest ja riik on rabi meelest
Euroopase suunduva terrorismi vahepeatuseks.
Rabi ütles: "Me juudid, ei ole siin igavesti.
Julgustan teid Iisraelis kinnisvara hankima.
Ärge tehke sama viga mis Alžeeria ja Venetsueela juudid.
On parem lahkuda pigem varem kui hiljem."
USA suursaadik ÜROs Nikki Haley
kritiseeris karmilt ÜRO Liibanonis asuvate rahuvalvejõudude ülemat
Iiri kindralmajorit Michael Bearyt.
Haley rääkis välispressile, et kindralmajor Beary väitel
pole Hezbollah'l Lõuna-Liibanonis mingit relvastust.
See olevat Haley sõnul hämmastav ignorantsus,
kuna Hezbollah korraldab väga demonstratiivseid paraade
ning esitleb televisioonis oma Liibanonis asuvat arsenali
ja rakettide tegevusraadiusi.
Ka ÜRO peasekretär Guterres olevat seda kinnitanud.
Aga et seda eitab UNIFIL-i ülem, näitab, et UNIFIL vajab muutusi.
On hea meeles pidada, et UNIFIL-i vägede mandaat
lõpeb juba 2017. a septembris, tõdes Haley lõpetuseks.
President Trumpi erinõunik ja väimees Jared Kushner
kohtus esmaspäeval, 28. augustil Iisraeli peaministri Netanyahuga
tolle Jeruusalemma kantseleis.
Üheks üllatavaks kõneaineks just Kushneri algatusel
oli Tel Avivis asuva USA saatkonna kolimine Jeruusalemma,
kus on hetkel vaid USA peakonsulaat.
See on olnud viimased 22 aastat üks Lähis-Ida kuumimaid kõneaineid.
President Trump lükkas kevadel
saatkonna kolimist kinnitava seaduse jõustumise edasi 1. detsembrini.
Kui ta seda rohkem kuue kuu võrra edasi ei lükka,
jõustub see koheselt.
Märkimisväärseks muudab teema tõstatamise praegu
ja eriti Kushneri algatusel see,
et just tema osutas enim vastuseisu seaduse jõustumisele kevadel.
See on tänaseks kõik.
Paluge rahu sellele Suure Kuninga linnale
ja jääge TV7 kanalile.
Tõlge: Monika Jaaguri
Hea vaataja! Kui oled kogenud, et saade on sind kõnetanud
ja soovid, et see jätkuks,
võid helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes Iisraeli õnnistavad.
Aitäh toetuse eest!